Choice Hotels International
Store norske leksikon,Økonomi og næringsliv,Reiseliv,Bedrifter og organisasjoner i internasjonalt reiseliv
Choice Hotels er en amerikansk internasjonal hotellkjede grunnlagt i 1968. Selskapet omfattet i 2019 mer enn 7000 hoteller med til sammen 568 000 rom i 41 land tilknyttet gjennom lisensavtaler (franchising).
Stewart Bainum og familie har en eierandel på 45 prosent. Morselskapet har en omsetning på en milliard amerikanske dollar med 1990 ansatte (2017). Hovedkontoret ligger i Silver Springs i Maryland. Virksomhet i Skandinavia Franchiserettighetene for Norden tilhører Nordic Choice Hotels, som er eid av Petter Stordalen gjennom selskapet Strawberry Group. Selskapet het tidligere Choice Hotels Scandinavia, som ble opprettet i Norge 1990. Nordic Choice Hotels driver 205 hoteller med 37 100 rom i Norge, Sverige, Danmark, Finland og Estland under merkenavnene Comfort, Clarion, Clarion Collection, Quality og Nordic Hotels & Resorts. Omsetning var cirka 12,1 milliarder kroner og antall ansatte rundt 17 000 i 2019. Les mer i Store norske leksikon bemanningsforetak Eksterne lenker Nordic Choice Hotels